**Процедура за подбор на кандидати за преподавателска мобилност по програмата Еразъм+(К131) на ФАКУЛТЕТ ПО ПЕДАГОГИКА**

**(кратко описание)**

1. Еразъм координаторът на ФП обявява началото на селекцията за кандидатстване като анонсира броя на квотите, определени за ФП от Международен отдел и сключените договори за съответната академична година, респективно сроковете за подаване на документи.
2. Кандидатите се запознават с критериите за допустимост и подбор в конкурсната процедура и подават заявление за участие в нея до инспектора, който подпомага факултетската комисията Еразъм. От кандидатите се очаква да попълнят коректно изискуемите в заявлението данни и да приложат релевантни доказателства (както са описани в набора от критерии за подбор в картата с критерии) в тяхна подкрепа.
3. След изтичане на срока за подаване на документи в рамките на конкурса, инспекторът към комисията Еразъм изпраща пакета с документи (заявление и релевантни приложения) на всеки кандидат до членовете на комисията.
4. На свое редовно заседание членовете на комисията Еразъм въз основа на картата с критериите на ФП 1) удостоверяват дали критериите за допустимост на кандидатите са изпълнени и 2) правят селекция и ранжиране на кандидатите въз основа набора от критерии за подбор.
5. Съставя се протокол от осъществената селекция и кандидатите се уведомяват за резултатите от нея от инспектора, който подпомага факултетската комисията Еразъм.